CELEX: 62011CA0376
Language: bg
Date: 2012-07-19 00:00:00
Title: Дело C-376/11: Решение на Съда (втори състав) от 19 юли 2012 г. (преюдициално запитване от Cour d'appel de Bruxelles — Белгия) — Pie Optiek/Bureau Gevers, European Registry for Internet Domains (Интернет — Домейн от най-високо ниво.eu — Регламент (ЕО) № 874/2004 — Имена на домейн — Поетапно регистриране — Член 12, параграф 2 — Понятието „лицензианти на предходни права“ — Лице с разрешение от притежателя на марката да регистрира от свое име, но за сметка на този притежател, име на домейн, което е идентично или подобно на посочената марка — Липса на разрешение за друга употреба на знака като марка)

29.9.2012   
            
            
               BG
            
            
               Официален вестник на Европейския съюз
            
            
               C 295/15
            
         Решение на Съда (втори състав) от 19 юли 2012 г. (преюдициално запитване от Cour d'appel de Bruxelles — Белгия) — Pie Optiek/Bureau Gevers, European Registry for Internet Domains
   (Дело C-376/11) (1)
   
   (Интернет - Домейн от най-високо ниво.eu - Регламент (ЕО) № 874/2004 - Имена на домейн - Поетапно регистриране - Член 12, параграф 2 - Понятието „лицензианти на предходни права“ - Лице с разрешение от притежателя на марката да регистрира от свое име, но за сметка на този притежател, име на домейн, което е идентично или подобно на посочената марка - Липса на разрешение за друга употреба на знака като марка)
   2012/C 295/24
   Език на производството: френски
   
      Запитваща юрисдикция
   
   Cour d'appel de Bruxelles
   
      Страни в главното производство
   
   
      Жалбоподател: Pie Optiek
   
      Ответници: Bureau Gevers, European Registry for Internet Domains
   
      Предмет
   
   Преюдициално запитване — Cour d’appel de Bruxelles — Тълкуване на член 12, параграф 2 и на член 21, параграф 1, буква а) от Регламент (ЕО) № 874/2004 на Комисията от 28 април 2004 година относно определяне на правила на обществената политика за въвеждането и функциите на.eu домейн от най-високо ниво и принципите, които ръководят регистрирането (ОВ L 162, стр. 40; Специално издание на български език, 2007 г., глава 13, том 45, стр. 71) — Тълкуване на член 4, параграф 2, буква б) от Регламент (ЕО) № 733/2002 на Европейския парламент и на Съвета от 22 април 2002 година относно въвеждането на.eu домейн от най-високо ниво (ОВ L 113, стр. 1; Специално издание на български език, 2007 г., глава 13, том 35, стр. 240) — Спекулативни и неправомерни регистрации — Понятието „лицензополучател на предходни права“ — Лице, упълномощено от притежателя на марката единствено да регистрира от свое име, но за сметка на лицензодателя име на домейн, което е идентично или подобно на марката, без обаче да използва по друг начин знака като марка — Име, регистрирано при липсата на „право или законен интерес“
   
      Диспозитив
   
   Член 12, параграф 2, трета алинея от Регламент (ЕО) № 874/2004 на Комисията от 28 април 2004 година относно определяне на правила на обществената политика за въвеждането и функциите на.eu домейн от най-високо ниво и принципите, които ръководят регистрирането, трябва да се тълкува в смисъл, че когато съответното предходно право е право върху марка, изразът „лицензианти на предходни права“ не включва лице, на което притежателят на съответната марка е разрешил единствено да регистрира от свое име, но за сметка на този притежател име на домейн, което е идентично или подобно на посочената марка, без обаче на това лице да е разрешено да я използва за търговски цели в съответствие с присъщите на марката функции.
   
      (1)  ОВ C 298, 8.10.2011 г.